Comisia pentru drepturile omului, culte

şi problemele minorităţilor naţionale

Domnului deputat

Emil Popescu, preşedintele

Comisiei juridice, de disciplină şi imunităţi

AVIZ

asupra Propunerii legislative privind modificarea şi completarea Legii nr. 42/1990 pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din Decembrie 1989.

În conformitate cu articolul 86 din Regulamentul Camerei Deputaţilor, cu adresa nr. 130/02.09.1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea Propunerii legislative privind modificarea şi completarea Legii nr. 42/1990 pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din Decembrie 1989.

Comisia, în şedinţa din 1 octombrie 1997 nu a acordat aviz favorabil propunerii legislative, din următoarele considerente: 

· unii dintre membrii Comisiei au fost de părere că acordarea de drepturi şi compensaţii trebuie să se facă numai urmaşilor eroilor martiri şi celor răniţi în Revoluţie, fără a se extinde şi asupra altor categorii de cetăţeni, participanţi la revoluţie; 

· propunerea legislativă instituie discriminări între cei care au murit sau au fost răniţi în revoluţie, prin excluderea militarilor; 

· propunerea legislativă instituie raporturi de subordonare faţă de Secretariatul de Stat pentru Problemele Revoluţionarilor a organizaţiilor revoluţionarilor care au deja personalitate juridică, obţinută în conformitate cu legislaţia în vigoare;

· există un proiect de lege aprobat de guvern, care urmează să fie înaintat parlamentului şi care tratează aspectele referitoare la modificarea Legii 42/1990.
PREŞEDINTE,

Marţian DAN
Comisia pentru drepturile omului, culte

şi problemele minorităţilor naţionale

Domnului deputat

Valentin Iliescu, preşedintele

Comisiei pentru muncă şi protecţie socială

AVIZ

asupra Propunerii legislative privind modificarea şi completarea Legii nr. 42/1990 pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din Decembrie 1989.

În conformitate cu articolul 86 din Regulamentul Camerei Deputaţilor, cu adresa nr. 130/02.09.1997, Comisia pentru drepturile omului, culte şi problemele minorităţilor naţionale a fost sesizată cu dezbaterea şi avizarea Propunerii legislative privind modificarea şi completarea Legii nr. 42/1990 pentru cinstirea eroilor martiri şi acordarea unor drepturi urmaşilor acestora, răniţilor, precum şi luptătorilor pentru victoria Revoluţiei din Decembrie 1989.

Comisia, în şedinţa din 1 octombrie 1997 nu a acordat aviz favorabil propunerii legislative, din următoarele considerente: 

· unii dintre membrii Comisiei au fost de părere că acordarea de drepturi şi compensaţii trebuie să se facă numai urmaşilor eroilor martiri şi celor răniţi în Revoluţie, fără a se extinde şi asupra altor categorii de cetăţeni, participanţi la revoluţie; 

· propunerea legislativă instituie discriminări între cei care au murit sau au fost răniţi în revoluţie, prin excluderea militarilor; 

· propunerea legislativă instituie raporturi de subordonare faţă de Secretariatul de Stat pentru Problemele Revoluţionarilor a organizaţiilor revoluţionarilor care au deja personalitate juridică, obţinută în conformitate cu legislaţia în vigoare;

· există un proiect de lege aprobat de guvern, care urmează să fie înaintat parlamentului şi care tratează aspectele referitoare la modificarea Legii 42/1990.

                                                           PREŞEDINTE,

Marţian DAN
